258.01 REGOLAMENTI DWAR IL-ĦRUĠ U L-VALIDITÀ TA’ KARTI TAL-IDENTITÀ L-AVVIŻ LEGALI 47 tal-1996, kif emendat bl-Avviżi Legali 67 tal-2000, 9 tal-2006, 1 tal-2007, 1 tal-2008, 10 tal-2009, 28 tal-2010, u 1 u 497 tal-2011, 216 u 464 tal-2012, u 147 u 340 tal-2013. L-AVVIŻ LEGALI 47 tal-1996, kif emendat bl-Avviżi Legali 67 tal-2000, 9 tal-2006, 1 tal-2007, 1 tal-2008, 10 tal-2009, 28 tal-2010, u 1 u 497 tal-2011, 216 u 464 tal-2012, u 147 u 340 tal-2013. 1. It-titolu ta’ dawn ir-regolamenti hu r-Regolamenti dwar il-Ħruġ u Validità ta’ Karti tal-Identità. 2. Tifsir. Kap. 363. Għall-għanijiet ta’ dawn ir-regolamenti, il-frażi "lokalità elenkata" tfisser lokalità li tkun imniżżla fil-Lokalità A, LokalitàB jew Lokalità Ċ kif dawn jidhru fl-Iskeda, u l-area ta’ dik il-lokalità għandha tkun dik l-area hekk kif speċifikata għal kull lokalità partikolari fl-Att dwar il-Kunsilli Lokali. 3. (1) Minkejja d-dati speċifiċi murija fuq kull karta ta’ l-identità maħruġa matul is-snin 1995 u 1996 li jindikaw li l-validità tagħhom tiskadi f’data partikolati matul is-snin 2000, 2001 u 2002, dawk il-karti ta’ l-identità kollha għandhom jiskadu kif muri hawn iktar ’il quddiem skond il-lokalità elenkata fejn ikun joqghod id-detentur kif din tidher fl-Iskeda: (a) Lokalità A, filjum u x-xahar indikat fuq l-istess karta iżda fis-sena 2000; u (b) Lokalità B, fil-jum u x-xahar indikat fuq l-istess karta iżda fis-sena 2001; u (ċ) Lokalità Ċ, fil-jum u x-xahar indikat fuq l-istess karta iżda fis-sena 2002, u wara s-snin 2000, 2001 u 2002, skond il-każ, kull sitt snin wara dik is-sena li tkun b’dak il-mod li l-karti ta’ l-identità kollha ta’ residenti li jkunu joqgħodu f’xi lokalità partikolari għandhom dejjem jiskadu matul l-istess sena: Iżda, b’seħħ mill-1 ta’ Jannar 2014, karti tal-identità maħruġa wara l-15 ta’ Jannar 2002, liema numru tal-karta tal-identità jinkludi xi waħda mill-ittri ‘B’, ‘G’, ‘H’, ‘L’, ‘M’, ‘P’u ‘Z’, li jiskadu qabel il-31 ta’ Diċembru 2015 għandhom, minkejja d-data tal-iskadenza murija fuq dawk il-karti tal-identità, jibqgħu hekk validi sal-31 ta’ Diċembru 2015 jew sa dik id-data li l-Prim Ministru jista’ b’regolamenti jistabbilixxi, skont liema tiġi l-ewwel, u dawk il-karti tal-identità ma għandhomx jitqiesu li jkunu skadew qabel il-31 ta’ Diċembru 2015 jew sa dik id-data li l-Prim Ministru jista’ b’regolamenti jistabbilixxi kif fuq imsemmi. B’seħħ mill-1 ta’ Diċembru 2013, fil-każ ta’ karti tal-identità maħruġa wara l-15 ta’ Jannar 2002, liema numru tal-karta tal-identità jinkludi l-ittra ‘A’, dawn għandhom jibqgħu validi sal-31 ta’ Diċembru 2015 jew sa dik id-data li l-Prim Ministru jista’ b’regolamenti jistabbilixxi, skont liema tiġi l-ewwel, minkejja id-data tal-iskadenza murija fuq dawk il-karti tal-identità. (2) Minkejja d-disposizzjonijiet tas-sub regolament (1), meta karta ta’ l-identità tkun inħarġet li l- (a) persuna taħt l-età ta’ sittax-il sena, dik il-karta ta’ l-identità ma tibqax valida mallid-detentur tagħha jagħlaq is-sit tax-il sena; u (b) persuna taħt l-età ta’ tmintax-il sena, dik il-karta ta’ l-identità ma tibqax valida mallid-detentur tagħha jagħlaq it-tmin tax-il sena.